Odporúčané magnézium pri tetánii a alergiách: Bez histamínu, sóje a kravského mlieka, vhodné formy.
Dobrý deň
Manžel mal pozitívný hyperventilačný test na tetániu chcem Vás poprosiť aké magnezium je vhodné. má alergie na histamín, soju, intoleranciu na kravské mlieko
ďakujem
Dobrý deň,
ďakujeme za Vašu otázku.
Horčík nepatrí medzi zakázané liečiva pri HIT, ale práve naopak, je nevyhnutným minerálom na odbúravanie histamínu z tela. Podporuje správnu funkciu enzýmu DAO (enzým, ktorý odburáva histamín). Z toho dôvodu je užívanie horčíka prospešné aj v tomto prípade. Vhodnou voľbou môže byť napríklad liek
Magnesii lactas Galvex
, ktorý je aj bez obsahu mlieka aj sóje. Pri histamínovej intolerancii však môže byť odpoveď organizmu na užívanie lieku vysoko individuálna (keďže obsahuje aj iné pomocné látky), preto je potrebné sledovať individuálnu reakciu organizmu od začiatku liečby.
Prajem pekný zvyšok dňa.
S pozdravom
PharmDr. Veronika Kiabová